《梦芙蓉 苏祠水榭晚荷，用梦窗韵》
清代·周之琦

方塘馀恨绮。借微波占住，水仙乡里。画船双桨，来去锦云外，闹红秋易醉。

多情稳护鸳被。正好幽栖嗟，冰蜍雾掩，香冷又惊起。

指点回栏近底。佳约重寻，那处湘皋佩。露珠娇脸，依旧泪痕洗。

镜澜空晚翠。吴歈谁解人意。困倚残妆，但盈盈望远，肠断影娥水。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。